
PATVIRTINTA 
Šakių rajono savivaldybės administracijos direktoriaus 
2026 m.   d. įsakymu Nr. ...


[bookmark: _Hlk30001265]KVIETIMAS DALYVAUTI
ŠAKIŲ RAJONO SAVIVALDYBĖS 2026 METŲ BIUDŽETO LĖŠOMIS REMIAMŲ SPORTO PROJEKTŲ, SKIRTŲ FIZINIO AKTYVUMO VEIKLOMS IR SPORTO ĮRANGAI ĮSIGYTI, ATRANKOJE

I SKYRIUS
BENDROSIOS NUOSTATOS
[bookmark: _Hlk29325214]
1. Šakių rajono savivaldybė (toliau – Savivaldybė) skelbia Šakių rajono savivaldybės 2026 metų biudžeto lėšomis remiamų biudžetinių švietimo įstaigų sporto projektų, skirtų fizinio aktyvumo veikloms ir sporto įrangai įsigyti, atranką (toliau – atranka).

2. Atranką organizuoja Savivaldybės administracijos Švietimo, kultūros ir sporto skyrius.
3. [bookmark: _Hlk29482742][bookmark: _Hlk29485507]Atrankos tikslas – atrinkti ir finansuoti sporto projektus, turinčius išliekamąją vertę, skatinančius fizinio aktyvumo plėtrą ir sporto įrenginių prie švietimo įstaigų ar pačiose įstaigose, jų skyriuose, siekiant unikalių ir konkrečių su sportu susijusių kiekybinių ir (ar) kokybinių rezultatų. 

II SKYRIUS
PARAIŠKŲ TEIKIMAS

4. Paraiškos pildomos lietuvių kalba ir teikiamos elektroniniu būdu per dokumentų valdymo sistemą ( DVS). Ne per sistemą pateiktos paraiškos nepriimamos ir nevertinamos.
5. [bookmark: n_0]Pareiškėjas, pildydamas ir teikdamas sporto projekto paraišką, turi vadovautis Savivaldybės tarybos 2026 m. liepos 24 d. sprendimu Nr. T-172 „Dėl  Šakių rajono savivaldybės biudžeto  lėšomis remiamų švietimo įstaigų sporto projektų finansavimo tvarkos Aprašo“  bei šio Kvietimo nuostatomis

III SKYRIUS
REIKALAVIMAI PAREIŠKĖJAMS, PARAIŠKOMS IR SPORTO PROJEKTŲ KOKYBEI. IŠ SAVIVALDYBĖS BIUDŽETO SPORTO PROJEKTO ĮGYVENDINIMUI FINANSUOTI TINKAMOS IR NETINKAMOS LĖŠOS

6. [bookmark: _Hlk29303805]Sporto projektas laikomas kokybišku, jeigu projekto vykdytojai nepažeidė Tvarkos aprašo, kvietimo ir Savivaldybės biudžeto lėšų skyrimo sutarties, ataskaitose pagrindžiama, kad projektui įgyvendinti numatytos lėšos panaudotos tinkamai, uždaviniai yra įgyvendinti, tikslai yra pasiekti, tęstinumas yra numatomas.  
7. Paraiškas dalyvauti atrankoje gali teikti Šakių rajono savivaldybės biudžetinės švietimo įstaigos.
8. Priimama vertinti tik po vieną paraišką iš vienos biudžetinės švietimo įstaigos.  Pareiškėjui pateikus daugiau kaip vieną paraišką – vertinama paskutinė pateikta paraiška.
9. Sporto projekto išlaidų patyrimo data negali būti vėlesnė nei sporto projekto veiklų įgyvendinimo pabaigos data. Sporto projekto išlaidų apmokėjimo data negali būti vėlesnė nei einamųjų metų gruodžio 31 d. bei ataskaitos, kuria atsiskaitoma už sporto projektui skirtų lėšų panaudojimą, 
10. Sporto projektas turi būti įgyvendintas ir baigtas  einamaisiais metais. Finansavimas skiriamas taip pat ne ilgiau kaip vieniems kalendoriniams metams.  
11. Paraiškos sudėtinė dalis yra projekto išlaidų sąmata. Sąmata turi būti sudaryta pagal sporto projekto struktūrą ir atitikti sporto projekto veiklas. Sporto projekto išlaidų sąmatos rengimui aktualios procentinės išraiškos:
11.1. Savivaldybės biudžeto lėšomis planuojamos finansuoti išlaidos projekto sąmatoje turi sudaryti ne daugiau nei 90 proc. nuo bendros galutinės sporto projekto išlaidų sąmatos sumos;
11.2. Sporto projekto vykdytojo (arba kitų šaltinių) lėšomis planuojamos finansuoti išlaidos projekto sąmatoje turi sudaryti ne mažiau kaip 10 proc. nuo sporto projekto išlaidų sąmatos sumos.
12. Jei skirta suma yra mažesnė nei pareiškėjas prašė paraiškoje, sporto projekto vykdytojas privalo pakeisti išlaidų sąmatą pagal jam skirtą išlaidų sumą. Sporto projekto vykdytojas turi teisę keisti sporto projekto veiklos apimtis, bet neturi teisės keisti sporto projekte aprašytos veiklos turinio ir tikslų.
13. Tinkamos iš Savivaldybės biudžeto finansuoti sporto projekto įgyvendinimo išlaidos:
13.1. Sporto įrenginys, tinkamas naudoti  vidaus ar lauko sąlygomis; 
13.2. sporto salių ir aikštelių inventorius, 
13.3. specialiųjų sporto techninių priemonių ir įrangos įsigijimas;
14. Netinkamos iš Savivaldybės biudžeto finansuoti sporto projekto įgyvendinimo išlaidos:
14.1. [bookmark: _Hlk85009252]baudos, delspinigiai, finansinės nuobaudos, bylinėjimosi ar kitos teisinių paslaugų išlaidos, paskolų palūkanos ir skolų padengimo išlaidos;
14.2. Lietuvos Respublikos teisės aktų nustatyta tvarka susigrąžinamas arba atskaitomas pridėtinės vertės mokestis;
14.3. sporto projektų veikloms, kurios yra bendrojo ugdymo, profesinio mokymo ar aukštojo mokslo studijų programų dalis;
14.4. materialiam ir nematerialiam turtui įsigyti, tiesiogiai nesusijusiam su sporto projekto įgyvendinimu;
14.5. sporto projekto vykdytojų veiklos plėtrai ar jų kasdienei veiklai (pavyzdžiui, biuro nuomai ar komunalinėms paslaugoms;
14.6. narystės asociacijose ir kitose organizacijose mokesčiai;
14.7. premijos, piniginiai ir (ar) daiktiniai prizai;
14.8. papildomoms išmokoms sporto projekte dirbančiam personalui, kurios nėra susijusios su įprastomis darbo sutarties sąlygomis (skatinamosios išmokos, išmokos švenčių, jubiliejų ar kitomis progomis, tikslinėms atostogoms ir t. t.);
15. Už atrankai teikiamos informacijos teisingumą atsako pareiškėjas. 

IV SKYRIUS
BENDRIEJI IR SPECIALIEJI SPORTO PROJEKTŲ VERTINIMO KRITERIJAI, BENDRAS BALŲ SKAIČIUS IR JŲ PASKIRSTYMO BŪDAS

16. Paraiškos dokumentų vertinimas vykdomas dviem etapais:
16.1. paraiškų administracinės atitikties tinkamumo vertinimas;
16.2. projektų vertinimo komisijos rekomendacijos Savivaldybės merui ar jo įgaliotam administracijos direktoriui.
17. Paraiška laikoma tinkama, jeigu ji atitinka Tvarkos apraše paraiškai nustatytus reikalavimus, pareiškėjas per pastaruosius trejus metus yra tinkamai įvykdęs su Savivaldybe sudarytas biudžeto lėšų skyrimo sutartis. Paaiškėjus, kad pareiškėjas nesilaikė su Savivaldybe sudarytų sutarčių nuostatų ar netinkamai juos vykdė, administracinės atitikties vertinimo metu tokia paraiška priskiriama prie nefinansuotinų ir tolimesniems etapams vertinti neperduodama.
18. bendrųjų ir specialiųjų vertinimo kriterijų suma yra lygi 40 balų. Maksimali bendrųjų kriterijų suma –  15 balų, specialiųjų – 25 balų. 
19. Jei paraiška nesurenka 25 balų  (iš 40 galimų) paraiška priskiriama prie nefinansuotinų sporto projektų.

20. Bendrieji vertinimo kriterijai ir jų atitiktis balams:
20.1. sporto projekto viešinimas (didžiausia galima balų suma – 3):  vertinama informacija apie planuojamą projekto viešinimą, planuojamas naudoti informavimo priemones.
20.2. sporto projekto finansinis ir ekonominis pagrindimas (didžiausia galima balų suma – 3): vertinamas sporto projekto biudžeto nuoseklumas ir jo ryšys su sporto projekto veiklomis ir uždaviniais;
20.3. sporto projekto valdymas (didžiausia galima balų suma – 3): vertinama sporto projekto vykdytojo patirtis panašaus pobūdžio projektuose ir kompetencija įgyvendinti sporto projektą, jo valdymo struktūra, pateiktas įgyvendinimo planas. Jei sporto projekte taikoma, vertinamas partnerystės pagrįstumas, sporto projekto finansinio užtikrinimo galimybės;
20.4. sporto projekto aktualumas ir svarba (didžiausia galima balų suma – 3): vertinamos sporto projektu sprendžiamos problemos aktualumas ir reikšmingumas;
20.5. sporto projekto veiksmingumas, poveikis, tęstinumas (didžiausia galima balų suma – 3): vertinama, ar sporto projekto uždaviniai ir rezultatai yra pamatuojami ir įvykdomi. Taip pat gali būti vertinama, ar numatomi rezultatai užtikrins sporto projekto tęstinumą.
21. [bookmark: _Hlk56678275][bookmark: _Hlk56676060]Specialieji vertinimo kriterijai ir jų atitiktis balams:
21.1. [bookmark: _Hlk84320308] projektu kuriama vertė, kuria projekto dalyviai  naudojasi 24/7 – 7 balai;
21.2. sporto projektu prisidedama prie socialinės įtraukties: projekto rezultatu galės naudotis ir negalią turintys įstaigos nariai  – 5 balai;
21.3. projekte dalyvauja skirtingų kartų atstovai: nuo ikimokyklinuko iki dvyliktoko – 3 balai;
21.4. šiam sporto projektui numatytas tęstinumas: nurodyti, kas dar suplanuota – 3 balai;
21.5. sporto projektu skatinamas įstaigos ar įstaigos kartu su rėmėjais prisidėjimas: 10 proc.  – 2 balai, 15 proc. – 5 balai, 20 proc. – 7 balai.

V SKYRIUS
DOKUMENTAI, KURIUOS BŪTINA PATEIKTI KARTU SU PARAIŠKA, IR KITA INFORMACIJA

22. Pareiškėjas teikdamas paraišką sutinka, kad ši su paraiška susijusi informacija gali būti  skelbiama Savivaldybės interneto svetainėje: 
22.1. pareiškėjas;
22.2. sporto projekto pavadinimas;
22.3. pareiškėjo prašoma skirti lėšų suma;
22.4. sprendimas dėl lėšų skyrimo (neskyrimo).
23. Kiekvienas teikiamas finansavimui projektas gali turėti visų kvietime išvardytų sporto projektų veiklų sričių elementų.
24. Kartu su paraiška pateikti dokumentai turi būti nurodyti paraiškos formoje.
25. Pareiškėjus konsultuojantis atsakingas Savivaldybės administracijos darbuotojas ir jo kontaktai:   
